खनालले राज्यले दिएको जिम्मेवारी निर्वाह नगर्ने जोकोहीलाई पनि सेवामा बस्ने अधिकार नभएको भन्दै शान्तिसुरक्षाको जिम्मेवारी नै संगठनको पहिलो दायित्व भएको बताए । देशभरको प्रहरीको छाया नै काठमाण्डु र उपत्यका प्रहरी भएको बताउँदै प्रहरीको इमान र शाख गिर्ने कुनै पनि काम नगर्न उनले निर्देशन दिए । पछिल्लो समयमा समाजमा विविध खालका अपराध बढीरहेकोतर्फ सचेत गराउँदै हरेक काममा शून्य सहनशीलता अपाउनुपर्ने उनको भनाई थियो ।
